laion/Wikipedia-Exotic huggingface dataset:
אבה פרבו

אַנְטוּאָן פְרַנְסוּאָה פְּרֵבוֹ (בצרפתית: Antoine François Prévost,‏ 1 באפריל 1697 – 25 בנובמבר 1763; ידוע גם בשם אַבֶּה פְּרֵבוֹ (Abbé Prévost)) היה סופר צרפתי. נולד באדן בצפון מערב צרפת. אביו היה משפטן ויועץ של המלך. בגיל 14 התייתם מאמו ונשלח להתחנך בבית הספר הישועי באדן. כשנה לאחר מכן התגייס לצבא. לאחר מכן שב לספסלי את הקולז' הישועי פריז וב-1716 כנראה התגייס מחדש. בגיל 21, בהיותו כבר קצין בצבא המלך, עזב להולנד. לאחר שנה חזר והצטרף למסדר הבנדיקטינים. בגיל 29 התמנה לכומר וקצר הצלחה כמטיף. משערים שהשינויים התכופים בחייו קרו משום פרשיות אהבים נכזבות ומקרי ביש אחרים הדומים לביוגרפיה של גיבורו, האביר דה-גרייה, בספר מנון לסקו. בגיל 28 יצאו לאור ספריו הראשונים – שני כרכים של "זכרונותיו והרפתקאותיו של נזיר שפרש מן החברה" – וזכו להצלחה מידית. באותה שנה הסתכסך עם ראש המנזר, שהוציא נגדו צו מעצר, ועל כן ברח להולנד. משם עבר לאנגליה. באותו הזמן גם הצטרף לזרם הפרוטסטנטי. בלונדון הוא רכש ידע רחב של ההיסטוריה והספרות האנגלית. לימים תרגם לצרפתית כתבים אנגליים וגם ייסד כתב העת "הבעד והנגד" (le pour et le contre), שהציג את הספרות האנגלית בפני קהל הקוראים הצרפתי. את לונדון עזב בשל הרפתקת אהבים כלשהי, ומשם עבר חזרה להולנד. יחסיו עם יצאנית בשם לנקי שבזבזה את רכושו, מזכירים את הדמות המרכזית ברומן המפורסם שלו, מנון לסקו.[דרוש מקור] ב-1731 סיים את שבעת הכרכים של הרפתקאות האביר, שמנון לסקו הוא חלקו האחרון. שנתיים אחר כך הוא שב ללונדון, שם ישב בכלא על עבירות מרמה וזיוף. לאחר שלוש שנים שב לצרפת ולמסדר הבנדיקטינים שאותו עזב. מצבו הכלכלי היה מעורער, כנראה בשל המשך קשריו עם לנקי. את לנקי נטש רק ב-1741 עם בריחה נוספת מצרפת ומגורים בבריסל ופרנקפורט. בהמשך חייו התיישב בבית קטן בצרפת ועסק בעבודות תרגום וליקוט. באותה התקופה התקרב יותר לדת, והדבר ניכר בעבודותיו המאוחרות. בשובו מארוחת צהריים עם חבריו הבנדיקטינים, מת פרבו משבץ מוחי, והוא נקבר בחלקה ליד מנזרם. פרבו חיבר מספר יצירות בשפה הצרפתית. המפורסמת בהן היא שבעת הכרכים של "זכרונותיו והרפתקאותיו של אציל שפרש מן החברה" (Mémoires et aventures d’un homme de qualité). חלקה השביעי של יצירה זו הוא הרומן הידוע בשם מנון לסקו, שיצא במהדורות רבות, תורגם לשפות רבות, כולל שני תרגומים לעברית ותרגום ללאדינו ויידיש. מדיה וקבצים בנושא אבה פרבו בוויקישיתוף אבה פרבו, ברשת החברתית Goodreads אבה פרבו, באתר אנציקלופדיה בריטניקה (באנגלית) כתבי אבה פרבו בפרויקט גוטנברג (באנגלית) פרבו (1697-1763), אבה, דף שער בספרייה הלאומית
סילביו לונג

סילביו לונג הבן (ברומנית: Silviu Lung Junior, נולד ב-4 ביוני 1989) הוא כדורגלן רומני, המשחק כשוער בקבוצת קייסריספור. אביו הוא שוער העבר הרומני סילביו לונג האב. לונג עלה לקבוצת הבוגרת של מועדון נעוריו אוניברסיטטה קראיובה ב-2007. לאחר 4 עונות, בהן עמד בשער קבוצתו 57 משחקי ליגה, עבר לקבוצת אסטרה ג'יורג'יו ב-2011. לונג הוא השוער הבכיר של קבוצתו בעונות האחרונות, והיה שותף לזכייתה ההיסטורית והראשונה של קבוצתו באליפות ליגת העל הרומנית בעונת 2015-2016. בנוסף אף זכה במדיה בגביע הרומני לראשונה בתולדותיה, בעונת 2013-2014. אחרי שהיה שוערה הבכיר של נבחרת רומניה עד גיל 21, התקדם לונג ונכלל בסגל נבחרת רומניה הבכירה משנת 2010, עת ערך את הופעת הבכורה שלו במדים הלאומיים. הוא זומן כשוער השלישי של נבחרתו לקראת טורניר הגמר של יורו 2016 בצרפת. ליגת העל הרומנית: 2015-2016. הגביע הרומני: 2013-2014. הסופרקאפ הרומני: 2014. מדיה וקבצים בנושא סילביו לונג בוויקישיתוף סילביו לונג, באתר Transfermarkt סילביו לונג, באתר Soccerway סילביו לונג, באתר WorldFootball.net סילביו לונג, באתר National Football Teams סילביו לונג, באתר FootballDatabase.eu
אווירובטיקה

אווירובטיקה היא ענף ספורטיבי בתחום התעופה, הכולל ביצוע תרגילי טיסה ו"להטוטים" מורכבים באוויר באמצעות כלי טיס. מטוסים אווירובטיים נדרשים להיות בעלי מבנה המאפשר עמידה בתאוצת כובד גבוהה (G-Force), עקב הלחץ הגבוה שפועל על גוף המטוס, כנפיו ורכיביו בהטיות ובתמרונים. קיימים מטוסים שנבנו במיוחד למטרה זו, ואחרים הם מטוסי קרב שעברו הסבה לאווירובטיקה. חברי הצוות האווירובטי של צ'ילה, ה"האלקונס" (הניצים), נחשבים לאחד הצוותים האווירובטיים עם ההופעה המרשימה ביותר בעולם. הם טסים במטוס מדגם Extra 300, המצטיין בכושר תמרון מעולה, שמופעל גם בישראל. לחיל הים האמריקני ישנו צוות אווירובטי ששמו "המלאכים הכחולים" (Blue angels). הצוות מטיס מטוסים מסוג F-18 ומבצע מספר מופעים לקהל הרחב כל שנה, כשהמרכזי שבהם הוא המפגן האווירי בסן פרנסיסקו. לצוות האווירובטי "החתולים השחורים" של הצי הבריטי התמחות ייחודית באווירובטיקת מסוקים. הצוות האווירובטי של חיל האוויר הישראלי מתכנס מפעם לפעם באופן זמני ומטיס מטוסי עפרוני (בעבר גם מטוסי צוקית), בעיקר במופעים של יום העצמאות ובסיום קורס טיס. תחום האווירובטיקה בישראל מוגבל יחסית. בעבר, טייס בשם מיקי גולן ייצג את ישראל באליפויות אווירובטיקה בינלאומיות ואף הופיע במספר מופעים אווירובטיים, בהם בלט אירוע ה-"אווירועיט" שנערך בשדה תימן במהלך חג הסוכות. כיום, יש בישראל מספר קטן של מטוסים וטייסים אווירובטיים, לרבות מטוסים שנבנו באופן עצמאי. בנוסף, כיום אין בישראל בית ספר אזרחי לאימוני אווירובטיקה, ולכן הטייסים המעטים בתחום טסים ומתאמנים בחו"ל, בעיקר באנגליה. פטי וגסטף – אלופת ארצות הברית באווירובטיקה 3 פעמים ברציפות, בין השנים 1991–1993. שון טאקר אסון התצוגה האווירית ברמשטיין כושר תמרון מטס טיסנאות ק. ר. או'דל, "הפיזיקה של טיסה אווירובטית", פי האטום ד-2, יוני 1988. עילי אלוני, "טייס הבית", בטאון חיל־האוויר 10 דברים שלא ידעת על צוותים אווירובטים באתר חיל האוויר הישראלי מאמר על צוותים אווירובטיים באתר אווירון כתבה על תעופה אווירובטית אזרחית בארץ ישראל מאת לירן שמואלי אתר הצוות האווירובטי של חיל הים האמריקאי – "המלאכים הכחולים" הופעות לשנת 2006 של המלאכים הכחולים של צי ארצות הברית ויג'יי קומאר: רובוטים שטסים.... ומשתפים פעולה זה עם זה – הרצאה באנגלית מאתר TED עם כתוביות בעברית topic/stunt-flying, technology/formation-aerobatics אווירובטיקה, באתר אנציקלופדיה בריטניקה (באנגלית)
אנדרה גומש

אנדרה פיליפה טווארש גומש (בפורטוגזית: André Filipe Tavares Gomes; נולד ב-30 ביולי 1993) הוא כדורגלן פורטוגלי המשחק בעמדת הקשר בליל. גומש הגיע בגיל 18 לאקדמיה לכדורגל של בנפיקה ליסבון. ב-28 ביולי 2012 שיחק לראשונה בקבוצה הבוגרת במשחק ידידות נגד ז'יל ויסנטה ובמהלך העונה שיחק לרוב בקבוצת המילואים. ב-18 באוקטובר 2012 ערך את הופעת הבכורה שלו במשחק רשמי בקבוצה הבוגרת בניצחון 0–4 נגד פראמונדה במסגרת הגביע הפורטוגלי. 9 ימים לאחר מכן ערך את הופעת הבכורה שלו בליגה בה גם הבקיע את שער הבכורה שלו בקבוצה הבוגרת במשחק שנגמר בניצחון 0–3 נגד ז'יל ויסנטה. ב-31 בינואר 2014 מכרה בנפיקה את כרטיס השחקן של גומש לחברה פרטית תמורת 15 מיליון אירו ו-25% ממכירה עתידית וגומש נשאר במועדון עד לסיום העונה. ב-16 באפריל 2014 גומש הבקיע את שער הניצחון בדקה ה-80 במסגרת חצי גמר הגביע נגד פורטו ובכך קבוצתו העפילה לגמר הגביע לאחר ניצחון 2–3 בסיכום. בסיום העונה גומש זכה עם המועדון בטרבל ראשון בתולדות המועדון (ליגה, גביע וגביע הליגה). ב-17 ביולי 2014 הושאל גומש לוולנסיה הספרדית עד לסיום העונה. ב-23 באוגוסט 2014 ערך את הופעת הבכורה שלו בוולנסיה בתיקו 1-1 נגד סביליה. ב-22 בספטמבר 2014 הבקיע את שער הבכורה שלו במועדון בניצחון 0–3 נגד חטאפה. ב-12 ביוני 2015 גומש חתם רשמית במועדון עד שנת 2020. ב-22 ביולי 2016 חתם גומש בברצלונה. ב-9 באוגוסט 2018 הושאל לאברטון לעונה אחת. ב-25 ביוני 2019, לאחר עונת השאלה מוצלחת, חתם גומש באברטון על חוזה לחמש שנים, לאחר שברצלונה הסכימה למכור אותו תמורת 22 מיליון אירו. ב-3 בנובמבר 2019 שבר גומש את קרסולו במשחק נגד טוטנהאם הוטספר. ב-1 בספטמבר 2022 הושאל גומש לליל לעונה אחת. ב-6 בספטמבר 2024 חזר גומש לליל וחתם לשנתיים. גומש זומן לראשונה לסגל נבחרת פורטוגל בפברואר 2013 לקראת משחק ידידות נגד אקוודור, אך הוא לא שותף במשחק. ב-7 בספטמבר 2014 ערך את הופעת הבכורה שלו בנבחרת בהפסד 0–1 לאלבניה. בנפיקה ליסבון ליגת העל הפורטוגלית: 2013/2014 הגביע הפורטוגלי: 2013/2014 גביע הליגה הפורטוגלי: 2013/2014 ברצלונה ליגה ספרדית 2017/2018 גביע המלך הספרדי: 2016/2017, 2017/2018 הסופר קאפ הספרדי: 2016 נבחרת פורטוגל יורו 2016 אישיים נבחרי העונה בליגה האירופית: 2013/2014 מדיה וקבצים בנושא אנדרה גומש בוויקישיתוף אנדרה גומש, ברשת החברתית אקס (טוויטר) אנדרה גומש, ברשת החברתית אינסטגרם אנדרה גומש, באתר Transfermarkt אנדרה גומש, באתר Soccerway אנדרה גומש, באתר BDFutbol אנדרה גומש, באתר WorldFootball.net אנדרה גומש, באתר National Football Teams אנדרה גומש, באתר FootballDatabase.eu פרופיל השחקן באתר ולנסיה יספר סילסן חתם בוולנסיה, נטו יעשה את המסלול ההפוך?, באתר sport1.maariv.co.il אנדרה גומש שבר את הקרסול ויעבור ניתוח, טוסון: "הוא היה בשוק טוטאלי", באתר וואלה, 4 בנובמבר 2019
המפלגה הליברלית של קנדה

המפלגה הליברלית של קנדה (באנגלית: Liberal Party of Canada, בצרפתית: Parti libéral du Canada) היא המפלגה הפדרלית הוותיקה ביותר בקנדה. המפלגה דוגלת בליברליזם ונמצאת במרכז-שמאל המפה הפוליטית, כשמימינה נמצאת המפלגה השמרנית ומשמאלה המפלגה הדמוקרטית החדשה (NDP). המפלגה שלטה בפוליטיקה הפדרלית במשך רוב ההיסטוריה של קנדה, והייתה בשלטון במשך כמעט 69 שנים במאה ה-20, יותר מכל מפלגה אחרת במדינה מתקדמת – ועל כן היא מכונה לעיתים "מפלגת השלטון הטבעית" של קנדה. בתחילת המאה ה-21 איבדה המפלגה מכוחה והגיעה לשפל בבחירות שנערכו בשנת 2011, אך המפלגה השתקמה וחזרה לשלטון בבחירות שנערכו בשנת 2015. אלכסנדר מקנזי, 1873–1878 וילפריד לורייה, 1896–1911 ויליאם ליון מקנזי קינג, 1921–1930, 1935–1949 לואי סן-לורן, 1949–1957 לסטר פירסון, 1963–1968 פייר אליוט טרודו, 1969–1979, 1980–1984 ג'ון טרנר, יוני-ספטמבר 1984 ז'אן קרטיין, 1993–2003 פול מרטין, 2003-2006 ג'סטין טרודו, 2015–מכהן מדיה וקבצים בנושא המפלגה הליברלית של קנדה בוויקישיתוף אתר האינטרנט הרשמי של המפלגה הליברלית של קנדה המפלגה הליברלית של קנדה, ברשת החברתית אקס (טוויטר) המפלגה הליברלית של קנדה, באתר אנציקלופדיה בריטניקה (באנגלית)
דראגוש גריגורה

דראגוש גריגורה (ברומנית: Dragoș Grigore, נולד ב-7 בספטמבר 1986) הוא כדורגלן רומני המשחק בעמדת הבלם. גריגורה החל את הקריירה המקצוענית שלו בקבוצת CFR טימישוארה בשנת 2006. לאחר שנתיים, עבר לאחד המועדונים הבכירים ברומניה, דינמו בוקרשט. במדי דינמו שיחק במשך 6 שנים, במהלכן זכה בגביע הרומני, וצבר סך הכל 135 משחקי ליגה בהם כבש 9 שערים. בשנת 2014, עזב את רומניה, לאחר שחתם במועדון הצרפתי טולוז. לאחר עונת בכורה טובה, עזב את אירופה כשחתם במועדון הכדורגל הקטרי אל-סאיליה. בשנת 2018 חתם בלודוגורץ ראזגרד הבולגרית. גריגורה נמנה עם סגל נבחרת רומניה משנת 2011. הוא חלק מסגל הנבחרת לקראת טורניר הגמר של יורו 2016 בצרפת. הגביע הרומני: 2011-2012. הסופרקאפ הרומני: 2012. מדיה וקבצים בנושא דראגוש גריגורה בוויקישיתוף דראגוש גריגורה, באתר Transfermarkt דראגוש גריגורה, באתר Soccerway דראגוש גריגורה, באתר WorldFootball.net דראגוש גריגורה, באתר National Football Teams דראגוש גריגורה, באתר FootballDatabase.eu
מישי בטשואיי

מישי בטשואיי טונגה (בצרפתית: Michy Batshuayi Tunga, נולד ב-2 באוקטובר 1993) הוא כדורגלן בלגי המשחק בקבוצת גלאטסראיי ובנבחרת בלגיה בעמדת החלוץ. בטשואיי הגיע בגיל 15 למחלקת הנוער של סטנדרד לייז', וב-20 בפברואר 2011 ערך את הופעת הבכורה שלו בקבוצה הבוגרת בהפסד 1–4 לגנט. ב-15 בדצמבר 2011 הבקיע בטשואיי את שער הבכורה שלו בקריירה בניצחון 0–1 נגד פ.צ. קופנהגן במסגרת שלב הבתים של הליגה האירופית. ב-8 באוגוסט 2014 חתם באולימפיק מרסיי. ב-29 באוקטובר 2014 הבקיע את שער הבכורה שלו במועדון בהפסד 1–2 לסטאד רן במסגרת גביע הליגה הצרפתית. ב-3 ביולי 2016 חתם בצ'לסי מהפרמייר ליג לחמש שנים. ב-31 בינואר 2018 הושאל בטשואיי לבורוסיה דורטמונד עד לסוף עונת 18–2017. בטשואיי כבש שני שערים במשחק הבכורה שלו בדורטמונד במסגרת הבונדסליגה בניצחון 2–3 על קלן. ב-10 באוגוסט 2018 הושאל בטשואיי לולנסיה מהליגה הספרדית. ב-31 בינואר 2019 הושאל לקריסטל פאלאס עד לסוף העונה. בסוף עונת 2018/19 חזר בטשואיי לשחק בצ׳לסי. ב-10 בספטמבר 2020 הושאל לקריסטל פאלאס לעונה אחת. ב-18 באוגוסט 2021 הושאל לבשיקטש לעונה אחת. ב-2 בספטמבר 2022 עזב את צ'לסי וחתם לשנתיים בפנרבחצ'ה. במרץ 2015 בטושאיי הודיע כי הוא החליט לייצג את נבחרת בלגיה והוא העדיף אותה על פני נבחרת הרפובליקה הדמוקרטית של קונגו. ב-28 במרץ 2015 ערך את הופעת הבכורה שלו בנבחרת נגד קפריסין במסגרת מוקדמות יורו 2016 בה גם הוא הבקיע את שער הבכורה שלו בנבחרת. במשחק ניצחה בלגיה 0–5 כאשר בטושאיי הבקיע את השער האחרון. נכלל בסגל נבחרת בלגיה לטורניר מונדיאל 2022. בטשואיי הוא אחיו הגדול של הכדורגלן ארון לייה איסקה. צ'לסי אליפות אנגליה (1): 2016/2017 בשיקטש הסופר קאפ הטורקי (1): 2021 פנרבחצ'ה הגביע הטורקי (1): 2022/2023 מדיה וקבצים בנושא מישי בטשואיי בוויקישיתוף מישי בטשואיי, ברשת החברתית אקס (טוויטר) מישי בטשואיי, באתר Transfermarkt מישי בטשואיי, באתר Fussballdaten.de (בגרמנית) מישי בטשואיי, באתר Soccerway מישי בטשואיי, באתר BDFutbol מישי בטשואיי, באתר WorldFootball.net מישי בטשואיי, באתר National Football Teams מישי בטשואיי, באתר FootballDatabase.eu מישי בטשואיי, באתר ESPN Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) OM : cinq choses à savoir sur Aaron Leya Iseka, le petit frère de Michy Batshuayi באתר BFM, ‏ 27 באוגוסט 2016 (בצרפתית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
סנייק (עיר)

סנייק (בהולנדית: ‏Sneek‏Ⓘ‏, בפריזית מערבית: Snits) היא עיר במחוז פריסלנד שבהולנד. החל משנת 2011 היא חלק מהרשות המקומית של סידווסט פריסלן (Súdwest-Fryslân). סנייק ידועה בתעלות המים שלה, ב"שער המים" שלה (Waterpoort) ובפעילות הספורט הימי שמתנהלת בה. העיר היא אחת מ"11 ערי פריסלנד" (Friese elf steden) והיא אחת החשובות בחלק הדרום-מערבי הזה של המחוז. סנייק נוסדה במאה ה-10 על חצי אי חולי בסמוך למקום חצייה של סוללה על פני נתיב מים חשוב שנקרא במקורות עתיקים Magna Fossa. נתיב מים זה נחפר כאשר שפך הנהר שנקרא אז מידלזיי (Middelzee) נסתם בסחף. עד היום ניתן לראות את תוואי הסוללה הזאת במתאר הרחוב הנוכחי ובשמות אתרים שונים בעיר. סנייק קיבלה חלק מזכויותיה כעיר במאה ה-13 ובאופן רשמי הפכה לכזאת ב-1456. בשלב זה הייתה העיר אחת מ-11 הערים של פריסלנד. הייתה זו גם תחילתה של תקופת פריחת הסחר עבור העיר שנמשכה עד שנת 1550 לערך. ב-1492 החלה בנייתם של החפיר והחומה סביב לעיר. באותה תקופה הייתה סנייק העיר היחידה בפריסלנד שהייתה מוקפת חומה. מתקופה זו שרדו "שער המים" והבאסטיונים בחומה. ב-1519 – 1520 בילה המצביא ולוחם החופש פיר חרלופס דוניה (Pier Gerlofs Donia) את ימיו האחרונים בסנייק. הוא מת בשלווה במיטתו ב-18 באוקטובר 1520 ונקבר בכנסייה המקומית מהמאה ה-15. קברו ממוקם בחלק הצפוני של הכנסייה. יפן קורובה, יפן מדיה וקבצים בנושא סנייק בוויקישיתוף אתר האינטרנט הרשמי של סנייק אתר תיירות על סנייק (באנגלית) אתר אודות אירועי השיט בסנייק (באנגלית) סנייק, באתר אנציקלופדיה בריטניקה (באנגלית)
הירנפיין

הירנפיין (בהולנדית: ‏Heerenveen‏Ⓘ‏, בפריזית: ‏It Hearrenfean‏Ⓘ‏) היא עיר במחוז פריסלנד שבהולנד. הירנפיין נוסדה ב-1551 על ידי שלושה אנשי אצולה כאתר לכריית כבול ששימש כחומר דלק. מכאן שם המקום: heer – לורד, veen – כבול. העיר לא הייתה אחת מ-"11 הערים של פריסלנד" (Friese elf steden) ולא הוענקו לה "זכויות עיר". כיום היא אחת הערים הגדולות במחוז. טחנת הרוח Welgelegen היא היחידה ששרדה מבין 17 טחנות הרוח שניצבו בעבר בהירנפיין. הירנפיין מפורסמת בהישגיה הספורטיביים ובמתקני הספורט ברמה עולמית שבה. אלה כוללים את אצטדיון אבה לנסטרה ואת זירת ההחלקה המהירה על הקרח "טיאלף" (Thialf),שהיה מתקן ההחלקה הסגור הראשון בעולם באורך של 400 מטרים ומארח מדי שנה אירועים בינלאומיים המושכים קהל רב. טיאלף הוא גם אולם הבית של קבוצת ההוקי קרח המקומית, Friesland Flyers. קבוצת הכדורגל של העיר, הירנפיין, משחקת בליגת העל ההולנדית ויש לה נוכחות מתמדת בליגה האירופית במשך שנים רבות. ההישג הגדול ביותר שלה היה כאשר היא השתתפה בליגת האלופות בשנת 2000. ב-2006 הושלמה בנייתה של "עיר הספורט" (Sportstad), מיזם שכולל, אולם התעמלות, בריכת שחייה והרחבה של אצטדיון הכדורגל. ישראל ראשון לציון, ישראל איטליה בסלגה די פינה, איטליה מדיה וקבצים בנושא הירנפיין בוויקישיתוף אתר האינטרנט הרשמי של הירנפיין (בהולנדית) הירנפיין, באתר אנציקלופדיה בריטניקה (באנגלית) הירנפיין, ברשת החברתית פייסבוק הירנפיין, ברשת החברתית LinkedIn משרד הסטטיסטיקה של הולנד
גוליילמו השלישי, מלך סיציליה

גוליילמו השלישי (באיטלקית: Guglielmo III; ‏1186, לצ'ה - 1198, האימפריה הרומית הקדושה) היה המלך האחרון של ממלכת סיציליה הנורמנית. הודח, וככל הנראה גם הוצא להורג, בידי היינריך השישי, קיסר האימפריה הרומית הקדושה. גוליילמו נולד בשנת 1186 בעיר לצ'ה, שאז השתייכה לממלכת סיציליה הנורמנית. הוא היה בנו של טנקרד מלצ'ה, נכדו של רוג'רו השני, מלך סיציליה. אמו הייתה סיבילה די מדניה. טנקרד תפס את השלטון בשנת 1189 עקב מותו של גוליילמו השני, מלך סיציליה, תוך שהוא דורס בכך את זכויותיה של קונסטנס מסיציליה. קונסטנס הייתה נשואה להיינריך השישי, קיסר האימפריה הרומית הקדושה, והלה לא התכוון לוותר בקלות על תביעותיו לכתר סיציליה. במשך רוב שנות מלכותו, נאלץ טנקרד להיאבק בהצלחה נגד היינריך. בתחילה לא היה נראה שלגוליילמו יש סיכוי כלשהו לעלות על כס המלוכה, כיוון שהיה לו אח גדול בשם רוג'רו. עם זאת, בשנת 1194 מת רוג'רו, וכמה שבועות לאחר מכן ב-20 בפברואר מת גם אביו טנקרד. עקב כך, הוכתר גוליילמו כמלך והוא בן תשע שנים בלבד. בגלל גילו הצעיר, שימשה אמו סיבילה די מדניה, כעוצרת. היינריך היה מודע לכך שבסיציליה מולך כעת ילד חלש, ובאוגוסט של אותה שנה ויצא למסע מלחמה נגד הערים בחצי האי האפניני שנשלטו בידי ממלכת סיציליה. סיבילה לא הצליחה לארגן התנגדות יעילה, ועד סוף אוקטובר נכבשה כל איטליה. היינריך פנה כעת אל האי סיציליה עצמו. ב-20 בנובמבר נפלה עיר הבירה פלרמו בידי היינריך, וגוליילמו ומשפחתו נמלטו אל טירת קלטאבלוטה. היינריך הציע להם תנאים נדיבים: גוליילמו יוותר על תביעותיו לכתר סיציליה, ויוכל לשמור העל נסיכות לצ'ה שהייתה הטריטוריה המקורית של אביו. סיבילה הסכימה, וגוליילמו ואחיותיו נכחו בהכתרתו של היינריך כמלך סיציליה ב-25 בדצמבר. עם זאת, ארבעה ימים לאחר מכן, נחשף קשר לכאורה נגד המלך החדש. היינריך השתמש בתירוץ זה כדי לשלוח למאסר בגרמניה את האישים המשפיעים והמאיימים בממלכה, כן את גוליילמו ומשפחתו. גורלו של גוליילמו לא ברור, בעוד לאמו ואחיותיו הותר לחיות באלמוניות, על פי המקורות גוליילמו עוור, ולא ידוע בוודאות מה קרה עמו לאחר מכן. יש הטוענים ששוחרר ונעשה לנזיר, בעוד אחרים טוענים שהוא הצליח להימלט מכלאו ולחיות באלמוניות בסיציליה עד שאותר והוצא להורג בשנת 1232 בידי פרידריך השני, קיסר האימפריה הרומית הקדושה (בנו ויורשו של היינריך). עם זאת, מרבית החוקרים המודרניים מאמינים שהוא הוצא להורג בסביבות שנת 1198. מדיה וקבצים בנושא גוליילמו השלישי, מלך סיציליה בוויקישיתוף גוליילמו השלישי באתר Dizionario-Biografico (באנגלית)
אחרי כל השנים

"אחרי כל השנים" הוא שיר של הזמר הישראלי עומר אדם. השיר יצא לאור כסינגל ב-31 בינואר 2016. השיר נכתב והולחן על ידי אבי אוחיון. השיר זכה להצלחה רבה בישראל והגיע לפסגת מצעדי הפזמונים רשת ג', גלגלצ, ורדיו אמצע הדרך, ולמקום השני במצעד של מדיה פורסט. נכון למרץ 2024, השיר זכה לכ-41 מיליון צפיות באתר YouTube. השיר זכה בפרס אקו"ם לשיר השנה לשנת 2016. השיר זכה לביקורות חיוביות ממגוון אתרים. אתר "חריף" תיאר את השיר כ”אחד השירים הטובים ביותר שתשמע אוזנכם”, דודי פטימר מאתר נענע10, תיאר את השיר כ”בוגר ואיכותי”. מערכת mako מוזיקה, כתבה כי אדם ”שר באופן מרגש ונוגע”. אחרי כל השנים, בביצוע עומר אדם, סרטון באתר יוטיוב אחרי כל שנים עומר אדם בוגר מתמיד, באתר חריף, ‏1 בפברואר 2016 (ארכיון) האם זה השיר הגרוע ביותר של עומר אדם?, באתר נענע 10 - תרבות ובידור "אחרי כל השנים": שיר חדש לעומר אדם, באתר ‏מאקו‏, 1 בפברואר 2016 המצעד השבועי, שבוע 07, 2016, באתר מדיה פורסט ישראל תוצאות דירוג המצעד לשבוע 25/01/2016, באתר רדיו אמצע הדרך המצעד השבועי 18.2.16, בעמוד הפייסבוק של רשת ג' המצעד השבועי 25.02.2016, באתר גלגלצ המצעד השבועי: מצעד השירים השבועי, להיטים ישראלים ולועזיים, באתר היטליסט, ‏12 בדצמבר 2023 היטליסט: מצעד המוזיקה של ישראל mako, באתר hitlist.mako.co.il, ‏4 בדצמבר 2023
לוח תרמו-אלקטרי

לוח תרמו-אלקטרי (נקרא גם לוח פלטייה על שם המדען הצרפתי ז'אן שארל פֶּלְטְיֶה, מגלה אפקט פלטייה, גם כן על שמו) הוא רכיב המאפשר לייצר קור או חום על ידי אספקת מתח או בצורה ההפוכה לייצר מתח על ידי קירור וחימום הרכיב. כאשר מספקים מתח לרכיב, צד אחד שלו יתקרר במהירות והצד השני יתחמם במהירות. כדי לייצר מתח על ידי הרכיב, צריך לייצר הפרש טמפרטורה בין הצדדים, ככל שההפרש גדול יותר, כך המתח המיוצר יהיה גדול יותר. לוח פלטייה פועל לפי אפקט פלטייה. ללוח שני צדדים, וכשזרם ישר עובר דרך הרכיב, הוא סוחף איתו חום מצד אחד של הרכיב לצד השני, כך שצד אחד נעשה קר יותר, והצד השני חם יותר. הצד החם מחובר למפזר חום, בכדי שהוא יישאר בטמפרטורת הסביבה. בעוד הצד הקר מתקרר מתחת לטמפרטורת החדר. ניתן לשלב מספר לוחות בכדי להגיע לטמפרטורת אפילו יותר נמוכות, אך עם זאת, היעילות של התהליך תירד באופן משמעותי. היעילות המקסימלית שיכולה להיות למעגל קירור תלויה בטמפרטורת הסביבה, ובטמפרטורה הנמוכה אליה רוצים להגיע, ככל שההפרש בין שתי הטמפרטורות יהיה גדול יותר, כך תקטן היעילות. מדיה וקבצים בנושא לוח תרמו-אלקטרי בוויקישיתוף
אנטוניו קאנדרבה

אנטוניו קאנדרבה (באיטלקית: Antonio Candreva; נולד ב-28 בפברואר 1987) הוא כדורגלן איטלקי המשחק בסלרניטנה בעמדת הקשר. קאנדרבה הצטרף בגיל 16 למחלקת הנוער של טרננה אלייה הגיע מלודיגיאני ואף שיחק עבור הקבוצה הבוגרת של המועדון ומשך את עיניהן של מועדונים רבים בסרייה א'. ביוני 2007 חתם באודינזה והצטרף לקבוצה הצעירה של המועדון. ב-27 בינואר 2008 ערך את הופעת הבכורה שלו בליגה. בסיום העונה הושאל לליבורנו מהסרייה ב' עד לסיום העונה. בסיום העונה העפילה ליבורנו לסרייה א' וקאנדרבה הושאל לעונה נוספת. ב-20 בינואר 2010 הושאל ליובנטוס תמורת חצי מיליון אירו עד לסיום העונה עם אופציה לרכישת מחצית מכרטיס השחקן שלו. ביובנטוס הבקיע את שער הבכורה שלו בסרייה א' במשחק ליגה נגד בולוניה. ביובנטוס הוא גם ערך את המשחק האירופי הראשון שלו במהלך המשחק נגד אייאקס אמסטרדם במסגרת שלב ההצלבה של הליגה האירופית. בסיום העונה החליטה יובנטוס שלא לממש את האופציה עליו וקאנדרבה הושאל לפארמה עד לסיום העונה עם אופציה לרכישת כרטיס השחקן שלו. בפארמה חלה ירידה ביכולתו של קאנדרבה והוא עזב את המועדון בתום העונה וחתם בצ'זנה. לקראת סיום חלון העברות של ינואר 2012 חתם בלאציו. בעונתו הראשונה במועדון, זכה קאנדרבה לשבחים רבים על יכולתו הטובה שהובילה גם לשיפור המצב בטבלה. ב-26 במאי 2013 זכה עם המועדון בקופה איטליה אחרי ניצחון 0–1 בגמר נגד אינטר מילאנו ב-3 באוגוסט 2016 חתם באינטר מילאנו לארבע שנים. ב-25 בספטמבר 2020 הושאל לסמפדוריה. ב-12 באוגוסט 2022 חתם בסלרניטנה. ב-11 בספטמבר כבש שער בכורה, בתיקו 2-2 עם יובנטוס. קאנדרבה שיחק בצעירותו בכל הנבחרות הצעירות של איטליה. ב-14 בנובמבר 2009 ערך את הופעת הבכורה שלו בנבחרת הבוגרת במשחק ידידות נגד הולנד. קאנדרבה נכלל בסגל המורכב של הנבחרת לקראת מונדיאל 2010, אך הוא לא נכלל בסגל הסופי. ביוני 2013 נכלל בסגל הנבחרת לקראת גביע הקונפדרציות 2013. בחצי גמר הגביע התמודדה איטליה נגד ספרד ובמהלך דו-קרב בעיטות עונשין, קאנדרבה הבקיע את הפנדל הראשון כאשר הוא מקפיץ את הכדור תוך כדי הבעיטה. קאנדרבה נכלל בסגל הנבחרת לקראת מונדיאל 2014 בו גם בישל את השער המצמק למריו באלוטלי בהפסד 1–2 לאנגליה. ב-16 בנובמבר 2014 הבקיע את שער הבכורה שלו בנבחרת בתיקו 1-1 נגד קרואטיה במסגרת מוקדמות יורו 2016. קאנדרבה נכלל בסגל הנבחרת לקראת יורו 2016. לאציו קופה איטליה: 2012/2013 מדיה וקבצים בנושא אנטוניו קאנדרבה בוויקישיתוף אנטוניו קאנדרבה, באתר Transfermarkt אנטוניו קאנדרבה, באתר Soccerway אנטוניו קאנדרבה, באתר WorldFootball.net אנטוניו קאנדרבה, באתר National Football Teams אנטוניו קאנדרבה, באתר FootballDatabase.eu אנטוניו קאנדרבה, באתר ESPN Panenka de Antonio Candreva SPAIN ITALY (Confederation cup) 2013, סרטון באתר יוטיוב
פמברטון

האם התכוונתם ל... ג'ון פמברטון – ממציא משקה הקוקה-קולה ג'ון ק' פמברטון – מצביא אמריקני ששירת בתקופת מלחמת האזרחים האמריקנית סטיב פמברטון – קומיקאי אנגלי פטריק פמברטון – כדורגלן קוסטה ריקאי
צוהר

האם התכוונתם ל... צוהר – מילה נרדפת לחלון צוהר (Skylight) - מונח בגאולוגיה המתאר שקע שנפער בגג של צינור לבה כתוצאה מהתרוקנות הצינור (אם הדופן דקה מדי), מסחיפה, מבליה או בגלל דרדרת מקומית הצה"ר - ברית הציונים הרוויזיוניסטים ארגון רבני צהר – עמותה ציונית דתית לגישור פערים בין דתיים לחילונים צהר (כתב עת של ארגון רבני צהר) – כתב עת שמוציאה עמותת צהר הוצאת ספרים צוהר צהר – "צוהר - עם אחד בלב אחד" מוסד קירוב של חסידי בעלז צהר (כתב עת של מכון דרך אליעזר) – כתב עת תורני היוצא לאור על ידי מכון הלכתי-אקטואלי, "דרך אליעזר" בירושלים זנית – הנקודה הדמיונית הנמצאת על כיפת השמים מעל לראש המתבונן, בכיוון המאונך לקרקע צוהר (עיתון חרדי) – עיתון חרדי בשנות השבעים
ציצניתיים

ציצניתיים (שם מדעי: Bombycillidae) היא משפחה קטנה של ציפורי שיר בה סוג יחיד - ציצנית (Bombycilla) הכולל שלושה מינים. לציפורים קטנות אלה יש ציצה מאחורי ראשן שהעניקה להן את שמן והן מתאפיינות בראש וצוואר ורדרדים, גוף אפרפר, כנפיים עם קצוות שחורים וצהובים, מקור גדול ועיניים אדמדמות המעוטרות בפסים שחורים לאורך הראש. הן ניזונות בעיקר מפירות, ניצנים, גרגירים קטנים וחרקים ומבלות את מרבית השנה ביערות של חצי הכדור הצפוני. הציצניות נחבאות בין העלים והן אינן נודדות למרחקים גדולים. הן נפוצות באירופה, אסיה ואמריקה הצפונית, המרכזית וקצהו הצפוני של אמריקה הדרומית. בישראל מצוי המין ציצנית ססגונית (Bomycilla garrulus). משפחת ציצניתיים (Bombycillidae) סוג ציצנית (Bombycilla) מין ציצנית ססגונית (Bomycilla garrulus) מין ציצנית יפנית (Bombycilla japonica) מין ציצנית הארז (Bombycilla cedrorum) מדיה וקבצים בנושא ציצניתיים בוויקישיתוף ציצניתיים, באתר ITIS (באנגלית) ציצניתיים, באתר NCBI (באנגלית) ציצניתיים, באתר Animal Diversity Web (באנגלית) ציצניתיים, באתר האנציקלופדיה של החיים (באנגלית) ציצניתיים, באתר GBIF (באנגלית) ציצניתיים, באתר אנציקלופדיה בריטניקה (באנגלית)